Guraben ayyukan dogaro da kai a kasar Sin ya zarta kashi 90 bisa 100
2019-06-21 11:19:07 cri
Rahoton shekara da sashen ilmin koyar da sana'o'in dogaro da kai na kasar Sin ya fitar a jiya Alhamis ya nuna cewa, guraben ayyukan da aka samar na sana'o'in dogaro da kai ga wadanda suka kammala karatu a kwalejojin horas da sana'o'i a kasar Sin ya kai kashi 92% a shekarar 2018.
Rahoton, wanda kwalejin ilmin kimiyya ta Shanghai da kamfanin nazarin bincike na MyCOS suka fitar, ya gano cewa, albashin da ake biyan wadanda suka kammala karatun su a kwalejojin sana'o'in dogaro da kai ya karu da kashi 76.2% a cikin shekaru uku bayan kammala karatunsu.
Kashi 60% na wadanda suka kammala karatun sana'o'in dogaro da kai suna aiki ne a matakan farko kamar ayyuka a kanana da matsakaitan kamfanoni, in ji rahoton, ya kara da cewa, kashi daya bisa hudu daga cikinsu suna samun aikin ne a shiyyar yammaci da arewa maso gabashin kasar Sin.
Rahoton ya bayyana cewa, kashi 65% na kwalejojin horas da ilmin sana'o'in dogaro da kai an kafa su ne da nufin bunkasa yankunan karkara da kuma kawar da fatara.(Ahmad Fagam)
v Sin ba za ta yarda Amurka ta yi amfani da karfin ta wajen cin zarafin kamfanoninta ba 2019-06-20 20:47:01
v Kamata ya yi Amurka ta dakatar da fadada yakin cinikayya da Sin ta kowa shawarwari 2019-06-20 19:57:03
v Jami'ar Tsinghua da jami'ar Peking sun kara samun matsayinsu a jerin sunayen jami'o'in mafiya kyau a duniya 2019-06-20 13:49:08
v Ra'ayin Bankin Duniya game da shawarar "ziri daya da hanya daya" ya yi daidai da na kasar Sin 2019-06-19 20:10:18